CELEX: 31981R0876
Language: el
Date: 1981-03-31 00:00:00
Title: Κανονισμός (ΕΟΚ) αριθ. 876/81 τού Συμβουλίου τής 31ης Μαρτίου 1981 περί τροποποιήσεως τού κανονισμού (ΕΟΚ) αριθ. 652/79 «περί τών επιπτώσεων τού ευρωπαϊκού νομισματικού συστήματος στά πλαίσια τής κοινής γεωργικής πολιτικής»

Avis juridique important

|

31981R0876

Κανονισμός (ΕΟΚ) αριθ. 876/81 τού Συμβουλίου τής 31ης Μαρτίου 1981 περί τροποποιήσεως τού κανονισμού (ΕΟΚ) αριθ. 652/79 «περί τών επιπτώσεων τού ευρωπαϊκού νομισματικού συστήματος στά πλαίσια τής κοινής γεωργικής πολιτικής»  

Επίσημη Εφημερίδα αριθ. L 088 της 02/04/1981 σ. 0028 - 0028

***** ΚΑΝΟΝΙΣΜΟΣ (ΕΟΚ) αριθ. 876/81 ΤΟΥ ΣΥΜΒΟΥΛΙΟΥ  της 31ης Μαρτίου 1981  περί τροποποιήσεως του κανονισμού (ΕΟΚ) αριθ. 652/79 «περί των επιπτώσεων του ευρωπαϊκού νομισματικού συστήματος στα πλαίσια της κοινής γεωργικής πολιτικής»  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 103,  τον κανονισμό αριθ. 129 του Συμβουλίου περί της αξίας της λογιστικής μονάδος και των εφαρμοζομένων τιμών συναλλάγματος στα πλαίσια της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (2), και ιδίως το άρθρο 3,  τη πρόταση της Επιτροπής (3),  Εκτιμώντας:  ότι ο κανονισμός (ΕΟΚ) αριθ. 652/79 (4), όπως τροποποιήθηκε τελευταία από τον κανονισμό (ΕΟΚ) αριθ. 1523/80 (5), εισήγαγε για μία περίοδο μέχρι τις 31 Μαρτίου 1981 το ευρωπαϊκό νομισματικό σύστημα στην κοινή γεωργική πολιτική·  ότι ο κανονισμός (ΕΟΚ) αριθ. 1011/80 (6) εγκαθίδρυσε, με μία τροποποίηση της περιπτώσεως β του άρθρου 3 του κανονισμού (ΕΟΚ) αριθ. 652/79, ένα νέο σύστημα όσον αφορά τις απαλλαγές που λαμβάνονται υπόψη για τον υπολογισμό των νομισματικών εξισωτικών ποσών· ότι δυνάμει του άρθρου 5 δεύτερη παράγραφος του κανονισμού (ΕΟΚ) αριθ. 652/79 το σύστημα αυτό είναι επίσης περιορισμένης χρονικής ισχύος, μέχρι τις 31 Μαρτίου 1981·  ότι η Επιτροπή πρότεινε στο Συμβούλιο την κωδικοποίηση του συνόλου των γεωργονομισματικών ρυθμίσεων, και με αυτή την ευκαιρία να εισαγάγει οριστικά την ECU (ΕΝΜ) στην κοινή γεωργική πολιτική· ότι εν αναμονή συνεχίσεως των εργασιών του Συμβουλίου επί των προτάσεων αυτών πρέπει για το ενδιάμεσο χρονικό διάστημα να θεσπισθούν, λόγω του επείγοντος, τα αναγκαία μέτρα παρατάσεως του κανονισμού (ΕΟΚ) αριθ. 652/79, βάσει του άρθρου 103 της συνθήκης, με την επιφύλαξη της μεταγενέστερης εισαγωγής τους στην κοινή γεωργική πολιτική, ώστε να αποφευχθούν οι επιζήμιες επιπτώσεις σε περίπτωση ελλείψεως αποφάσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5 δεύτερη παράγραφος του κανονισμού (ΕΟΚ) αριθ. 652/79, η ημερομηνία «31 Μαρτίου 1981» αντικαθίσταται από την ημερομηνία «31 Δεκεμβρίου 1981».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 31 Μαρτίου 1981.  Για το Συμβούλιο  Ο Πρόεδρος  G. BRAKS  (1) ΕΕ αριθ. 106 της 30. 10. 1962, σ. 2553/62.  (2) ΕΕ αριθ. L 263 της 19. 9. 1973, σ. 1.  (3) ΕΕ αριθ. C 57 της 7. 3. 1980, σ. 11.  (4) ΕΕ αριθ. L 84 της 4. 4. 1979, σ. 1.  (5) ΕΕ αριθ. L 152 της 20. 6. 1980, σ. 1.  (6) ΕΕ αριθ. L 108 της 26. 4. 1980, σ. 3.